Kristin Halvorsen

Kristin Halvorsen (født 1960) er en norsk tidligere politiker (SV). Hun var kunnskapsminister i Jens Stoltenbergs andre regjering 2009–2013 og finansminister 2005–2009. I embetet som finansminister var Halvorsen både den første kvinnen og den første som representerte et parti til venstre for Arbeiderpartiet.Det eneste tilfellet før 2005 hvor et parti til venstre for Arbeiderpartiet overhodet har vært representert i regjeringen, er Einar Gerhardsens 4-måneders «samlingsregjering» i 1945. Halvorsen var partileder i SV 1997–2012 og innvalgt på Stortinget fra Oslo 1989–2013. Fra 2014 er hun direktør i CICERO Senter for klimaforskning.Audun Lysbakken: Kristin Halvorsen fyller 60 år - Ærlig, direkte og engasjert - Klassekampen 28. august 2020

Hun er styreleder i Stiftelsen Kronprinsparets Fond og var det også i Norges forskningsråd i perioden 2022–2023.

 Familiebakgrunn og utdannelse 
Halvorsen er gift med Charlo Halvorsen, underholdningsredaktør i NRK, som hun også har to barn med. Hun er datter av direktør Leif Georg Halvorsen (1934–2020) og lærer Marit Larsen (1934–2021).Representant: Halvorsen, Kristin: Biografi (stortinget.no) Halvorsen vokste opp i Porsgrunn.

Av utdannelse har Halvorsen mellomfag (1½ år) i sosialpedagogikk fra 1981 og grunnfag (1 år) i kriminologi fra 1982 fra Universitetet i Oslo. Hun arbeidet som sekretær i et advokatfirma i årene 1984–1985.

 Politisk virke 
Halvorsen har hatt tillitsverv i Sosialistisk Ungdom fra 1982 (leder 1984–1986) og i Sosialistisk Venstreparti (SV) fra 1985 (parlamentarisk leder 1997–2005 og leder 1997–2012) og var innvalgt stortingsrepresentant for SV fra 1989 til 2013.

Hun var i perioden 1989 til 2005 medlem av Utenrikskomiteen, Den utvidede utenrikskomité, Stortingets valgkomité, Stortingets delegasjon for forbindelser med Europaparlamentet, Finanskomiteen, Arbeidsordningskomiteen og Kontroll- og konstitusjonskomiteen. I perioden 2005 til 2009 var hun Norges første kvinnelige finansminister og fra 2009 til 2013 var hun kunnskapsminister.

Da Audun Lysbakken gikk av som statsråd 5. mars 2012, ble Halvorsen settestatsråd i Barne-, likestillings- og inkluderingsdepartementetOffisielt frå ekstraordinært statsråd 5. mars 2012 inntil Inga Marte Thorkildsen trådte inn som statsråd for departementet.

 Full barnehagedekning 
I kommunevalgkampen i 2007 var Kristin Halvorsen sterkt framme i media med Sosialistisk Venstrepartis klimapolitikk og regjeringens løfte om full barnehagedekning. Hun fikk imidlertid kritikk fra opposisjonen for ikke å stå ved sitt løfte fra valgkampen i 2005 om at hun kom til å gå av dersom målet om full barnehagedekning ikke var nådd før utgangen av 2007.

 Annet 
I 2002 mottok Halvorsen Kommunikasjonsprisen 2002 fra Norsk Kommunikasjonsforening. I 2004 ga hun ut boka Rett fra hjertet på Gyldendal forlag.Boka ble skrevet som en samtale mellom Kristin Halvorsen og Ingolf Håkon Teigene Halvorsen var den første norske partilederen som lanserte en blogg.

I 2014 ble hun direktør i CICERO Senter for klimaforskning.Kristin Halvorsen blir direktør for klimaforskningssenteret CICERO. uniform.uio.no (28. mars 2014)

 Referanser 

 Litteratur  

 Lilla Sølhusvik Kristin Halvorsen: gjennomslag, 2012  ISBN 978-82-02-36639-1
 Kristin Halvorsen i samarbeid med Ingolf Håkon Teigene Rett fra hjertet, 2004 ISBN 82-05-33081-6 

 Eksterne lenker 



 Privat hjemmeside med blogg
 Kristin Halvorsen i NRK Forfatter

Kategori:Statsråder i Regjeringen Stoltenberg II
Kategori:SV-statsråder
Kategori:Norske finansministre
Kategori:Norske utdanningsministre
Kategori:Stortingsrepresentanter fra SV
Kategori:Stortingsrepresentanter for Oslo
Kategori:Stortingsrepresentanter 2009–2013
Kategori:Stortingsrepresentanter 2005–2009
Kategori:Stortingsrepresentanter 2001–2005
Kategori:Stortingsrepresentanter 1997–2001
Kategori:Stortingsrepresentanter 1993–1997
Kategori:Stortingsrepresentanter 1989–1993
Kategori:Sosialistisk Venstrepartis ledere
Kategori:Sosialistisk Ungdoms ledelse
Kategori:Personer fra Porsgrunn kommune